///بس ندارگ پشت کپنت///
وھدے بے باوریں کوٹی ءَ
مُرگانی رم ءِ تُن سھڑینگ ءَ
اجگیں ارواہے ءِ منت ءَ کہ زَر ایت
تہ ائے زگریں ھیال سنگ جاھان کنت
بس ندارگ پشت کپنت
آ کہ پہ دروھگ ءَ مٹ کنت سَٹ کنت
آ کہ، دیدگانی تہ ءِ مردم ءَ کہ پُلیت
آ کہ کاپرانی سرے کپّواں دور دنت
تہ ائے مَشکانی، رِتکگیں ترمپ ترمپ
شُنزکاں سنگر انت
بس ندارگ پشت کپنت
زند گُباراں چہ پُرّیں ھر گاڑی یے
ماں ائے ستکانی آدینک ءَ چیر ترّ اتگ
دیدگاں شانک دئے کہ تِرپیت
وھدے بے باوریں کوٹی ءِ ،پیشانیگ ءَ
واھگانی دگہ یک گمے تلوسیت
بس ندارگ پشت کپنت
زِر زمان